**ŠIAULIŲ LOPŠELIO-DARŽELIO „AUKSINIS RAKTELIS“**

**DIREKTORĖS ROMOS BUTKIENĖS**

**2023 METŲ VEIKLOS ATASKAITA**

2024-02-21 Nr. TS-4

Šiauliai

**I SKYRIUS**

**STRATEGINIO VEIKLOS PLANO IR METINIO VEIKLOS PLANO ĮGYVENDINIMAS**

|  |  |  |
| --- | --- | --- |
| **2023 metų tikslas, uždaviniai, priemonės** | **Siekiniai (rezultato vertinimo, produkto kriterijaus pavadinimas ir mato vienetas)** | **Siekinių įgyvendinimo faktas** |
| **1.Tikslas. Ikimokyklinio ugdymo poreikių tenkinimas.** | | |
| **1.1. Uždavinys. Vykdyti ikimokyklinį ugdymą, siekiant kiekvieno vaiko pažangos** | | |
| **Priemonės:**  1.1.1. Vaikų pasiekimų ir pažangos gerinimas, veiksmingai įgyvendinant ikimokyklinio ugdymo programą. | Ikimokyklinio ugdymo grupių skaičius – 6  Ugdytinių skaičius - 105  Padariusių pažangą ugdytinių skaičius 100 % | 6  108  100 % |
| 1.1.2. Bendradarbiavimo su socialiniais partneriais ir ilgalaikių ugdomųjų projektų integravimas į ugdymo turinį, plėtojant SKU modelį, vykdant projektus su „Zoknių bendruomene“, kitais socialiniais partneriais. | Bendradarbiavimo su socialiniais partneriais projektai 10  SKU modelio įgyvendinimas – 6 veiklos | 8  7 renginiai miesto, šalies švietimo teikėjams  11 |
| 1.1.3. Įtraukiojo ugdymo nuostatų įgyvendinimas kasdienėse veiklose, personalizuojant ugdymą. | Pagalbos vaikui specialistų paslaugų prieinamumas 99%  Pagalbos vaikui ir šeimai užtikrinimas 100 % | 100 %  100 % |
| 1.1.4. Vaikų pasiekimų vertinimas, rezultatų reflektavimas. | Vaikų grupių užpildomumas 95 %  Vaikų pasiekimų pokytis 0,7 | 99%  0,81 |
| **1.2. Uždavinys. Plėtoti lyderystę, telkti bendruomenę.** | | |
| 1.2.1. Pedagogų mokymasis vieniems iš kitų ir kartu su kitais, siekiant ugdymo profesionalumo, inovatyvumo. | Vestos atviros veiklos – 15  Bendruomenei skirtų kvalifikacijos tobulinimo renginių – 3  Pedagogų kvalifikacijos tobulinimo renginių vidurkis – 5 | 14  3  5 |
| 1.2.2. Bendruomenės narių iniciatyvų skatinimas, jų įgyvendinimo įgalinimas. | Bendruomenės narių įgyvendintos iniciatyvos – 7 | 7 |
| 1.2.3. Komandinio darbo ir savivaldos tobulinimas. | Komandų įgyvendintų veiklos planų – 6  Savivaldos institucijų veiklos reglamentų atnaujinimas – 3  Bendruomenės telkimo renginių – 7 | 6  3  7 |
| **2. Tikslas. Ugdymo ir kitų aplinkų tobulinimas.** | | |
| **2.1. Uždavinys. Kurti patrauklią ugdymui(si) aplinką** | | |
| 2.1.1. Šiuolaikiškų ugdymo priemonių ikimokykliniam ugdymui įsigijimas. | Konstravimo, tyrinėjimo, šiuolaikiškų SEU priemonių įsigijimas – 18 vienetų | 18 |
| 2.1.2. Patirtinį ugdymą(si) skatinančių erdvių plėtojimas bei kūrimas. | Ugdymo erdvių atnaujinimas ir naujų sukūrimas, panaudojant mokymo ir projektų lėšas – 7. | 11 |
| 2.1.3. Skaitmeninės įrangos atnaujinimas. | Skaitmeninių įrankių, programų ugdymui įsigijimas – 5. | 5 |
| **2.2. Uždavinys. Sėkmingo įstaigos funkcionavimo užtikrinimas** | | |
| 2.2.1. Sanitarinių, higienos priemonių įsigijimas ir racionalus naudojimas | Tenkinamas sanitarinių, higienos priemonių poreikis – 100% | 100% |
| 2.2.2. Lauko ir vidaus įrangos, pastatų, erdvių priežiūros vykdymas vadovaujantis higienos normų reikalavimais. | Lauko ir vidaus erdvės atitinka higienos ir saugos reikalavimus – 100 %. | 100%; įstaigos higiena įvertinta 5 puodeliais |
| 2.2.3.Darbo įrankių, priemonių, inventoriaus atnaujinimas ir įsigijimas. | Darbo priemonių, įrankių, inventoriaus įsigijimas – 10  Dokumentų valdymo sistemos Integrra įsigijimas ir taikymas – 1 | 10  1 |
| 2.2.4. Patalpų remontas. | Suremontuota patalpų – 2 | 4 |
| 2.2.5. Sveikatai palankios mitybos organizavimas. | Organizuojama mityba ekologiškais produktais – 3 mėn. | 3 mėn. |

Šiaulių lopšelyje-darželyje „Auksinis raktelis“ (toliau – Lopšelis-darželis) 2023 m. veikla buvo vykdoma vadovaujantis 2023-2025 metų strateginiu veiklos planu, patvirtintu Šiaulių lopšelio-darželio „Auksinis raktelis“ direktoriaus 2023 m. sausio 16 d. įsakymu Nr. V-5 ir Šiaulių lopšelio-darželio „Auksinis raktelis“ 2023 metų veiklos planu, patvirtintu direktoriaus 2023 m. vasario 2 d. įsakymu Nr. V-15.

**2023 m. veiklos plano įgyvendinimo analizė**

Kryptingai siekiant praėjusių metų veiklos tikslų, Lopšelyje-darželyje vykdyta atnaujinto „Ikimokyklinio amžiaus vaikų ugdymosi pasiekimų vertinimo tvarkos aprašo“ įgyvendinimo, ugdytinių vertinimo aplankų duomenų kaupimo stebėsena, tobulinimas. Siekiant veiksmingo ugdymo nuolat stebėtas veiklų planavimas „plaukimo takelio“ metodu, vykdyti mokymai, refleksijos, kaip šį planavimą tobulinti. Parengta kasdienių veiklų planavimo atmintinė.

Tobulinant įtraukiojo ugdymo įgyvendinimą Lopšelyje-darželyje, toliau vykdyta pagalbos specialistų ir mokytojų darbo, pedagogų ir pagalbos specialistų bendradarbiavimo stebėsena, problemos nuolat diskutuojamos metodinės grupės, Pedagogų tarybos, Vaiko gerovės komisijos posėdžiuose. Akcentuotas dėmesys SUP vaikų vertinimo ir įsivertinimo klausimams. Atnaujintas „Smurto ir patyčių prevencijos ir intervencijos, smurto artimoje aplinkoje atpažinimo ir veiksmų, įtariant galimą smurtą artimoje aplinkoje,tvarkos aprašas“, dokumentas pristatytas visiems įstaigos darbuotojams.

Įgyvendinta programa „Vaikystės spalvos“ ir ją paremiančios programos: „Kimochis“, „Mokausi gyventi be patyčių“, „Sveikatos spalvos“ (įsivertinimas – 45 balai), STEAM, SEU veiklų planai. Toliau plėtota laisvojo žaidimo penktadienių patirtis. Kasdieninis ugdymas praturtintas projekto „Inovacijos vaikų darželyje“ leidinių ugdymo idėjomis.

Tobulinant ikimokyklinio ugdymo programos įgyvendinimą vykdyti renginiai su socialiniais partneriais: su nevyriausybine organizacija „Zoknių bendruomenė“ vyko renginys „Zoknių Respublika 2023“, su kitais socialiniais partneriais organizuotos įvairios edukacinės ir dalijimosi patirtimi veiklos: 2 ugdytinių darbelių parodos Šiaulių savivaldybės viešosios bibliotekos „Varsa“ filiale, SEU iššūkis „Mes Kimochis bičiuliai“ (su 4 partneriais), „Diena kitaip“ su Karinių oro pajėgų Šiaulių aviacijos bazės darbuotojais, paramos akcija „Globokime gyvūnus“ gyvūnų globos namams „Letenėlė“, „Linksmosios žaidynės“ su Zoknių progimnazijos PUG mokiniais, pramoga „Žvėrelių olimpiada“ (su 2 partneriais), apskritojo stalo diskusija „Pagalbos specialistų, mokytojų prioritetai įtraukiojo ugdymo kontekste“ (dalyvavo 13 pedagogų iš 6 Šiaulių miesto švietimo įstaigų), 100 metrų bėgimo maratonas prie Lapės „Draugystės maratonas“ (su 3 partneriais), atvira veikla Šiaulių miesto pedagogams (dalyviai iš 5 ugdymo įstaigų), socialiniuose tinkluose tarptautinis projektas „Kuriu svajonių darželį“.

Pirmą kartą įsitraukta į tarptautinį eTwinning projektą „Sveikas vaikas-sveikas maistas“, už kurį suteiktas kokybės ženklelis. Kaip ir kasmet dalyvauta tarptautinio projekto „Vaiko kelias į gražią kalbą. Laimingas vaikas“ veiklose, mokytojų parengtas ir pristatytas stendinis pranešimas šio projekto konferencijoje.

Įsitraukta į socialinių partnerių organizuotus renginius: miesto įstaigų STEAM akcija „Dryžuoti atradimai“, pasirodymas miesto renginyje „Muzikos garsų šalis“, projektas „Vaikų pažintis su Vaiko konstitucija“, lopšelio-darželio „Drugelis“ organizuoti renginiai: STEAM viktorina, sporto šventė „Mus vienija emocijos“. SKU veiklos vykdytos su Zoknių ir Salduvės progimnazijomis.

Lopšelis-darželis yra Sveikos mokyklos ir STEM School Label tinkluose.

Įgyvendinant STEAM ugdymo planą Lopšelio-darželio ugdytiniams organizuotos edukacinės veiklos lopšelių-darželių „Drugelis“ (5 veiklos) ir „Berželis“ (4 veiklos) STEAM laboratorijose, organizuotos edukacinės išvykos į Teniso ir Futbolo akademijas, Šiaulių apskrities P. Višinskio biblioteką, Jaunųjų gamtininkų centrą, Zoknių progimnaziją, Žaliūkių malūną ir kt. Iš viso organizuota 15 edukacinių išvykų, kurių metu vaikai ugdyti už įstaigos ribų.

Bendradarbiaujant su ugdytinių šeimomis, organizuota sporto šventė „Aš, tėtis ir mama – judam krutam visada!“, įgyvendintas ilgalaikis projektas „Augu sveikas, smalsus ir laimingas“, organizuota STEAM vakaronė-meninės dirbtuvės „Moliūgai-moliūgaičiai“, surengtos Advento vakaronės su STEAM elementais. 86% tėvų dalyvavo įstaigos veiklos kokybės įsivertinime, 15% tėvų dalyvavo apklausoje dėl pasitenkinimo vaikų maitinimu ekologiškais maisto produktais.

Per 2023 metus įgyvendinta 12 ilgalaikių edukacinių projektų, trukusių nuo savaitės iki pusės metų, organizuoti 28 renginiai, 3 akcijos, 6 parodos, 9 šventės, 2 prevencinės veiklos ir kt.

Minint įstaigos 40-ąjį jubiliejų organizuota ypatinga Rugsėjo 1-osios šventė, 3 bendruomenės telkimo renginiai, istoriją menanti paroda, papuošta įstaigos aplinka, pasigaminti Jubiliejui skirti suvenyrai.

Siekiant tenkinti mikrorajono tėvų poreikius, įkurta lopšelio grupė vaikams nuo vienerių metų: atliktas grupės remontas, atnaujintas inventorius, ugdymo priemonės, sutvarkyta, pritaikyta šiai grupei lauko erdvė.

Siekiant atitikties higienos reikalavimams, užbaigtas grupių virtuvėlių remontas, atliktas vienos grupės tualeto remontas, kosmetinis kitų patalpų remontas, atnaujintas visų grupių apšvietimas. Lopšelio-darželio atitiktis higienos reikalavimams įvertinta penkių puodelių ženklu. Siekiant ir toliau kryptingai tobulinti ugdymo ir darbo aplinką, parengta ir patvirtinta penkerių metų aplinkų tobulinimo programa, sudaranti sąlygas tiksliau planuoti gaunamus asignavimus.

Tobulinant vaikų ugdymo aplinkas, lauke vaikams įrengtos dvi purvo virtuvėles, tvarkytos vidaus aplinkos ir turtinta ugdymo priemonių įvairovė: įsigyta konstruktorių, tyrinėjimo rinkinių, 3D pieštukų, kitų technologinių įrenginių. Visose grupėse vaikams įkurti ramybės kampeliai. Įsigyta pirma išmanioji lenta. Tikslingai paskirta lėšų susidėvėjusiai vaikų patalynei, rankšluosčiams, baldams grupėse atnaujinti.

Lopšelio-darželio pedagogai nuolat tobulina savo kvalifikaciją. 10 (70 %) pedagogų dalyvauja ilgalaikėje kvalifikacijos tobulinimo programoje „Tūkstantmečio darželis“, kurioje nagrinėjami įvairūs su ugdymu ir bendradarbiavimu susiję klausimai. Kiekvienas pedagogas dalyvavo ne mažiau kaip 5 kvalifikacijos tobulinimo renginiuose. Rengiantis ikimokyklinio ugdymo programos atnaujinimui, aptartos Ikimokyklinio ugdymo programos gairės, stebėta projekto „Inovacijos vaikų darželyje“ idėjų raiška kasdienėje grupių veikloje, vestos (86% pedagogų) ir stebėtos bei aptartos (79 % pedagogų) atviros veiklos, veikė „Pamokos studija“, kurios rezultatas – atvira veikla miesto ikimokyklinio ugdymo mokytojams. Lopšelio-darželio pedagogai savo pasirinktoje veiklos srityje skleidė patirtį, dalijosi kompetencijomis su kitais darbuotojais. Vienas pedagogas (7 %) įgijo pagalbos mokiniui specialisto metodininko kvalifikacinę kategoriją. Įstaigos veiklos kokybės įsivertinimo darbo grupė dalyvavo Bendrojo vertinimo modelio (BVM) diegimo mokymuose, modelio išbandyme. Direktorius tobulino kvalifikaciją Šiaulių miesto savivaldybės finansuotoje mentorystės programoje.

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai | Pasiekti rezultatai ir jų rodikliai |
| 1.1. **Asmenybės ūgtis**  Šiaulių miesto vaiko asmenybės ūgties koncepcijos nuostatų integravimas į lopšelio-darželio veiklas. | 1.1.1. Rezultatų planavimas, siekiant kiekvieno vaiko pažangos. | 1.1.1.1. Ne rečiau kaip kartą per mėnesį vykdoma rezultatų planavimo stebėsena.  1.1.1.2. Ne rečiau kaip 2 kartus per metus vykdoma pasiekimų analizė, probleminių klausimų svarstymas.  1.1.1.3. Pagal poreikį vykdomas individualus darbas su pedagogais, planuojant ir įgyvendinant pagalbą ugdytiniams, pasiekiantiems nepakankamą pažangą. | 1.1.1.1.1. Vykdant rezultatų planavimo stebėseną, bent kartą per savaitę analizuoti pasirinktos grupės pedagogų planai elektroniniame dienyne. Planų kokybė aptarta individualiai, žodžiu ir raštu. Parengta kasdienio veiklų planavimo atmintinė.  1.1.1.2.1. Pasiekimų analizė atlikta Pedagogų tarybos posėdyje 2023-05-30 protokolo Nr. PP-2, pristatyti ugdytinių pasiekimai įstaigos misijos kontekste.  1.1.1.2.2. 2023-12-05 pasiekimai analizuoti pedagogų tarybos posėdyje Nr. PP-4. Gavus informaciją apie miesto ugdymo įstaigų pasiekimo vidurkius, analizuoti ir lyginti įstaigos ugdytinių pasiekimai ir pažanga miesto kontekste.  1.1.1.3.1. Įvertinus vaikų pasiekimus pavasarį atlikta analizė, ar ugdytiniai pasiekia pakankamą pažangą. Apie analizės rezultatus informuoti grupių mokytojai individualiai. Rezultatai aptarti 2023-05-30 Pedagogų taryboje, protokolo Nr. PP-2.  Įvertinus vaikų pažangą rudenį, rezultatai išsiųsti grupių mokytojams individualiai. |
| 1.1.2. Specialiųjų ugdymosi poreikių (SUP) vaikų pažangos stebėsena. | 1.1.2.1. Ne rečiau kaip 4 kartus per metus vykdoma SUP vaikų rezultatų analizė, į kurią įtraukiami grupėse dirbantys mokytojai ir pagalbos specialistai.  1.1.2.2. Suplanuota ir įgyvendinama pagalba nepakankamą pažangą darantiems SUP vaikams. | 1.1.2.1.1. SUP vaikų rezultatų analizė vykdyta Vaiko gerovės komisijos posėdžiuose, į juos kviečiami grupėje dirbantys mokytojai. 2023-01-23 VGK posėdyje NR.VGK-1 aptarta ir įvertinta 15 SUP ugdytinių pažanga ir pasiekimai, 2023-04-28 posėdyje Nr. VGK-2 – 10 SUP ugdytinių poreikiai ir pažanga, 2023-09-06 posėdyje Nr. VGK-4 aptarti 23 SUP ugdytinių poreikiai ir ugdymosi sunkumai, logopedo atnaujinta SUP vaikų vertinio ir įsivertinimo sistema, 2023-12-13 posėdyje Nr. VGK-5 aptarti 8 SUP ugdytinių pasiekimai, pažanga, poreikiai.  SUP ugdytinių situacija aptarta 2023-05-30 Pedagogų taryboje, protokolo Nr. PP-2.  1.1.2.2.1. Planuojant veiklas ir aptariant jų rezultatus, ypatingas dėmesys skiriamas vaikų, padariusių nepakankamą pažangą, rezultatų aptarimui. Planuojant tolesnes veiklas, pagal susitarimą atsižvelgiama į vaikų pasiektus rezultatus. |
| **1.2. Ugdymas(is)**  Socialinių-emocinių gebėjimų (SEU) ugdymas diegiant inovacijas. | 1.2.1. Ilgalaikio edukacinio projekto su tėvais įgyvendinimas, tobulinant aktualius vaikams SEU gebėjimus. | 1.2.1.1. Ilgalaikio edukacinio projekto parengimas, įgyvendinimas, refleksija.  1.2.1.2. Ugdytinių SEU gebėjimai vidutiniškai siekia ne mažiau kaip 0,8 žingsnelio. | 1.2.1.1.1. Parengtas ilgalaikis integruotas projektas su tėvais „Augu sveikas, smalsus ir laimingas“. Projektas apima SEU, STEAM ir sveikatos ugdymo prioritetus. Jo veiklų įgyvendinimas reflektuotas metodinės grupės susirinkimuose 2023-11-28 Nr. MGP-7 ir 2023-12-22 Nr. MGP-8. Projektas tęsiamas ir 2024 metais.  1.2.1.2.1. Ugdytinių SEU gebėjimai vidutiniškai paaugo 0,84 žingsnelio. Aukščiausiai įvertinta ugdytinių savivoka ir savigarba (1 žingsnelis), žemiausiai – santykiai su bendraamžiais (0,62 žingsnelio). |
| 1.2.2. SEU gebėjimų ugdymas kasdienėse veiklose pasinaudojant leidinio „Žaismė ir atradimai“ metodikomis. | 1.2.2.1. Ne mažiau kaip 2 kartus per metus kiekvienoje grupėje ugdomi SEU gebėjimai pasinaudojant leidinio „Žaismė ir atradimai“ metodika ir idėjomis.  1.2.2.2. Vykdoma veiklų stebėsena, fiksavimas ir refleksija. Ugdytinių emocijų suvokimo ir raiškos, savivokos ir savigarbos gebėjimai paauga ne mažiau kaip 0,8 žingsnelio. | 1.2.2.1.1. Socialinių-emocinių gebėjimų ugdymas modernizuotas kiekvienoje grupėje ne rečiau kaip 2 kartus per metus naudojantis leidinio „Žaismė ir atradimai“ metodika ir idėjomis. Stebint veiklas, fiksuota didesnė veiklų įvairovė, patrauklumas. Ugdant SEU gebėjimus pasinaudota šiose knygelėse paskelbtomis veiklomis ir jų idėjomis: Pakylėta kasdienybė, „Aš“ – matomas ir nematomas, Medžiagų dialogai, Puodų orkestras, „Aš“ pasaulis, Smėlio dėžė, Pasaulis be sienų.  1.2.2.2.1. Stebimos veiklos fiksuojamos specialiose formose ir aptariamos individualiai su veiklas pravedusiais pedagogais. Emocijų suvokimo ir raiškos gebėjimai paaugo 0,81 žingsnelio, savivokos ir savigarbos gebėjimai paaugo 1 žingsneliu. |
| 1.2.3. SEU gebėjimų ugdymas pasinaudojant informacinėmis technologijomis: įstaigos YouTube kanalo medžiaga, įstaigos technine įranga. | 1.2.3.1. Ne mažiau kaip 2 kartus per metus kiekvienoje grupėje (išskyrus 1-2 metų vaikų grupę) kasdienėse veiklose ugdant SEU gebėjimus pasinaudojama IT priemonėmis.  1.2.3.2. Vykdoma veiklų stebėsena, fiksavimas ir refleksija. Ugdytinių savireguliacijos ir savikontrolės gebėjimai paauga ne mažiau kaip 0,8 žingsnelio. | 1.2.3.1.1. Socialinių-emocinių gebėjimų ugdymas modernizuotas kiekvienoje grupėje ne rečiau kaip 2 kartus per metus naudojant Bee-Bot, planšetinius kompiuterius, įstaigos YouTube kanalo pykčio valdymo pamokėles.  1.2.3.2.1. Vykdant periodinę SEU veiklų stebėseną, fiksuotas ugdymo modernėjimas. Stebėsenos rezultatai buvo aptarti metodinės grupės susirinkimuose: 2023-03-29 Nr. MGP-3, 2023-04-25 Nr. MGP-4, 2023-12-22 Nr. MGP-8. Ugdytinių savireguliacijos ir savikontrolės gebėjimai paaugo 0,91 žingsnelio. |
| 1.3. **Ugdymo(si) aplinka.**  Funkcionalios ugdymo(si) aplinkos kūrimas. | 1.3.1. Lopšelio grupės pritaikymas 1-2 metų vaikų ugdymui. | 1.3.1.1. Bendradarbiavimas su kitomis miesto įstaigomis, ugdančiomis vaikus nuo 1 metų, siekiant perimti gerąją patirtį;  1.3.1.2. Grupės baldų, įrangos, atitinkančios ugdytinių poreikį ir higienos normas, įrengimas. | 1.3.1.1.1. Susitarta dėl vizito ir lankytasi lopšelyje-darželyje „Sigutė“, turinčiame didžiausią vaikų nuo vienerių metų amžiaus ugdymo patirtį mieste. Dalyvavo direktorius, direktoriaus pavaduotojas ugdymui, grupėje dirbantys mokytojai ir mokytojo padėjėjas ugdymo aprūpinimui. Vizito metu ne tik apžiūrėtas grupės įrengimas, bet ir bendrauta aktualiais ugdymo klausimais. Dėl finansinių klausimų konsultuotasi su lopšelio-darželio „Gintarėlis“ direktoriumi.  1.3.1.2.1. Gavus papildomą finansavimą, grupė įrengta per 1,5 mėnesio ir pradėjo veikti rugsėjo 1 dieną. Grupėje dėl vaikų saugumo pakeisti radiatoriai, atliktas grindų, sienų remontas, įsigytas inventorius: baldai, maniežas, kilimas, maitinimo kėdutės, indai, vežimėliai. Įsigytos 1-2 metų amžiaus vaikams tinkamos ugdymo, lavinimo priemonės. Pertvarkyta šios grupės lauko teritorija – išlyginta danga, aptverta teritorija, įrengtos žaidimui ir ugdymuisi lauke skirtos priemonės. |
| 1.3.2. Edukacinių erdvių grupių patalpose ir lauko teritorijoje kūrimas. | 1.3.2.1. Edukacinės erdvės įrengtos ne mažiau kaip 2 grupių patalpose;  1.3.2.2. Įrengta nauja edukacinė erdvė lauko teritorijoje. | 1.3.2.1.1. Edukacinės erdvės – ramybės kampeliai įrengti šešiose grupėse. Projektus šioms erdvėms pasirengė patys pedagogai.  1.3.2.2.1. Lauko erdvėje įrengtos dvi purvo virtuvėlės. Stebint naudojimąsi šia erdve numatyta įsigyti daugiau purvo virtuvėlių. |
| 1.3.3. Plėtoti STEAM ugdymą įvairiose aplinkose. | 1.3.3.1. Papildyti STEAM ugdymo priemonių konstravimui, skaitmeninio raštingumo, inžinerinių gebėjimų ugdymui.  1.3.3.2. Organizuoti ne mažiau kaip 5 išvykas į STEAM centrus.  1.3.3.3. Organizuoti ne mažiau kaip 3 STEAM veiklas su socialiniais partneriais. | 1.3.3.1.1. STEAM gebėjimams plėtoti įsigyti įvairūs konstruktoriai, mikroskopas, 3D rašikliai ir jų priedai, didinamieji stiklai, tyrinėjimų staliukai, Merge Cube, išmanioji lenta.  1.3.3.2.1. Organizuotos 9 išvykos į STEAM centrus lopšeliuose-darželiuose „Drugelis“ ir „Berželis“.  1.3.3.3.1. Su socialiniais partneriais organizuotos šios STEAM veiklos: vakaronė su ugdytinių tėvais ir Zoknių progimnazija „Moliūgai moliūgaičiai“ <https://www.auksinisraktelisld.lt/steam-vakarone-moliugai-moliugaiciai-2023-11-10/>, išvyka į Zoknių progimnazijos biblioteką-informacijos centrą, <https://www.auksinisraktelisld.lt/ekskursija-i-zokniu-progimnazijos-biblioteka/>, robotikos užsiėmimas su „Išmaniąja mokykla“ <https://www.auksinisraktelisld.lt/robotikos-veikla-nykstuku-grupeje-2023-12-18/>.  1.3.3.3.2. Dalyvauta lopšelio-darželio „Drugelis“ organizuotoje viktorinoje „Tyrinėju, bandau, atrandu“ <https://www.auksinisraktelisld.lt/dalyvaujame-steam-viktorinoje-tyrineju-bandau-atrandu/> .  1.3.3.3.3. Organizuota tarptautinė paroda „Kuriu svajonių darželį“ Facebook aplinkoje. |
| 1.4. **Lyderystė ir vadyba.** Įstaigos veiklos kokybės tobulinimas. | 1.4.1. Gerosios patirties sklaidos tobulinimas. | 1.4.1.1. Pravesta ne mažiau kaip 15 atvirų veiklų miesto ir įstaigos pedagogams.  1.4.1.2. Ne mažiau kaip 50% pedagogų stebėjo ir reflektavo atviras veiklas mieste ir įstaigoje.  1.4.1.3. Pedagogai su kolegomis dalijasi ne mažiau kaip 2 kvalifikacijos tobulinimosi renginių idėjomis, patirtimi, medžiaga.  1.4.1.4. Organizuoti komandų veikos tobulinimo mokymai, kuriuose dalyvauja ne mažiau kaip 80% pedagogų. | 1.4.1.1. Pravesta 1 atvira veikla miesto pedagogams ir 13 atvirų veiklų įstaigos pedagogams. Pravestos 4 logopedo atviros veiklos atestacijos proceso metu. Iš viso pravesta 18 atvirų veiklų.  1.4.1.2.1. Įstaigoje stebėtas veiklas reflektavo 79 % pedagogų. 19 % pedagogų stebėjo ir reflektavo atviras veiklas mieste.  1.4.1.3.1. Metodinės grupės susirinkimų metu pedagogai dalijosi patirtimi iš įvairių kvalifikacijos tobulinimo renginių, savišvietos. Pristatytos Reggio Emilia, skandinaviška SEU ugdymo sistemos, atpalaidavimo tapšnojimo būdu metodika, „Pamokos studijos“ metodika, baigiamosios projekto „Vaiko kelias į gražią kalbą“ konferencijos patirtis, dalijamasi seminarų metu gauta medžiaga. Dalijimasis fiksuotas metodinės grupės susirinkimų protokoluose: 2023-02-23 Nr. MGP-2, 2023-03-29 Nr. MGP-3; 2023-04-25 Nr. MGP-4; 2023-11-28 Nr. MGP-7.  1.4.1.4.1. Organizuoti komandų veiklų tobulinimo mokymai. Dalyvavo 93 % pedagogų. Numatytas tolesnis komandinio darbo tobulinimas. Pakito komandų veiklų planavimas ir atsiskaitymas už planų įgyvendinimą. |
| 1.4.2. Bendruomenės narių iniciatyvų skatinimas. | 1.4.2.1. Paskatinti bendruomenės narių iniciatyvas metinių pokalbių metu.  1.4.2.2. Atnaujinti bendruomenės telkimo grupę, jos veiklos reglamentą, planavimą. | 1.4.2.1.1. Metinių pokalbių metu paskatintos šios darbuotojų iniciatyvos, įgyvendintos per 2023 metus: organizuota jubiliejinė fotosesija, pagaminti jubiliejiniai raktų pakabukai, jubiliejui iškeptas tortas ir keksiukai, šventės metu darbuotojų organizuotos pramogos ir žaidimai, papuošta įstaigos laiptinė. Dėl darbuotojų iniciatyvų nuolat puošiama įstaigos erdvė prie įėjimo į įstaigą metų laikų ir kalendorinių švenčių akcentais, kalėdinių renginių metu papuošta salė, nutapytas paveikslas koridoriuje su visų grupių pavadinimų paveikslėliais. Pedagogų iniciatyva suorganizuota tarptautinė paroda Facebook aplinkoje „Kuriu svajonių darželį“, tėvų ir vaikų darbelių paroda „Žibinto švieselė nušviečia tolerancijai kelią“, miesto gimtadieniui skirtas renginys „Saldainis Šiauliams“, renginys su Karinių oro pajėgų Šiaulių Aviacijos bazės kariais „Diena kitaip“.  <https://www.auksinisraktelisld.lt/sventeme-rugsejo-1-aja-jau-40-karta/>, <https://www.auksinisraktelisld.lt/renginys-diena-kitiap-2023-05-12/>, <https://www.auksinisraktelisld.lt/renginys-diena-kitiap-2023-05-12/>.  1.4.2.2.1. Direktoriaus įsakymu patvirtinta darbuotojų išrinkta bendruomenės telkimo grupė (2023-03-27 Nr. V-30). Susitarta dėl grupės narių užduočių, aptartas ir įgyvendintas 2023 metais organizuojamų įvykių, renginių planas. Grupės organizuotos 2 darbuotojų, išeinančių iš darbo, išleistuvės, 5 darbuotojų jubiliejiniai renginiai, bendruomenės išvyka į edukaciją Baltų kelias, prisidėta prie įstaigos 40-mečio renginių planavimo ir organizavimo. |
| 1.4.3. Įstaigos jubiliejui skirų veiklų organizavimas. | 1.4.3.1. Suplanuoti ir įgyvendinti ne mažiau kaip 3 renginius, skirtus įstaigos 40-ajam jubiliejui. | 1.4.3.1. Įgyvendinti 5 renginiai, skirti įstaigos 40-mečio jubiliejui: fotosesija, jubiliejinė Rugsėjo 1-osios šventė, darbuotojams skirta jubiliejinė šventė, kalėdinė Advento savaitė su renginiais, skirtais jubiliejiniams metams užbaigti, grupėse, salėje, darbuotojų išvyka į klasikinės muzikos koncertą. |
|  | 1.4.4. BVM (bendrojo vertinimo modelio) diegimas. | 1.4.4.1. Tobulinti kvalifikaciją tęsiant dalyvavimą Šiaulių miesto ugdymo įstaigų vadovų mentorystės programoje.  1.4.4.2. Tęsti dalyvavimą BVM diegimo mokymuose, atliekant praktinius diegimo žingsnius. | 1.4.4.1.1. Dalyvauta 53 val. kvalifikacijos tobulinimo programoje „Ugdymo įstaigos tobulinimo procesų valdymas“ (Šiaulių miesto savivaldybės švietimo centro 2023-06-08 pažymėjimas Nr. 4478) ir patobulintos vadybinės, komunikacijos, mentorystės ir asmeninio veiksmingumo kompetencijos.  1.4.4.2.1. Įsitraukta į BVM pilotinį išbandymą (Šiaulių miesto savivaldybės švietimo centro 2023-07-05 pažyma Nr. S-451).  1.4.4.2.2. patvirtinta įstaigos veiklos kokybės vadybos sistema ir nuolat veikianti veiklos kokybės įsivertinimo darbo grupė (2023-12-11 direktoriaus įsakymas Nr. V-107).  1.4.4.2.3. Vyksta įstaigos veiklos įsivertinimas, naudojant bendrojo vertinimo modelį. Atliekamas 2 etapo 5 žingsnis – vyksta įsivertinimas. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| – | – |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Įdiegta dokumentų valdymo sistema Integrra. | Dokumentai rengiami, saugomi, sisteminami virtualioje aplinkoje. Patogesnis tėvų prašymų teikimo procesas. Sklandžiai vyksta darbuotojų supažindinimas su aktualiais dokumentais ir jų keitimais. Yra galimybė sistemoje naudotis darbuotojų informavimo platforma. |
| 3.2. Vaikų maitinimo ekologiškais ir pagal nacionalinę žemės ūkio ir maisto kokybės sistemą pagamintais maisto produktais organizavimas. | 3 mėnesius vaikai maitinti ekologiškais ir pagal nacionalinę žemės ūkio ir maisto kokybės sistemą pagamintais maisto produktais. Gauta 4884 Eur parama. |
| 3.3. Įstaigoje įrengta priedanga mikrorajono gyventojams. | Lopšelis-darželis įsijungė į miesto civilinės saugos sistemą. Priedanga įrengta pagal reikalavimus. |
| 3.4. Atliktas bendruomenės vertybių tyrimas. | Tyrimo rezultatai panaudojami rengiant įstaigos veiklos planus. |
| 3.5. Parengta ir patvirtinta penkerių metų aplinkų tobulinimo programa. | Tikslingesnis lėšų panaudojimas, tikslesnis planavimas. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai | Pasiekti rezultatai ir jų rodikliai |
| – | – | – | – |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4X |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4X |
| 5.3. Lyderystės ir vadovavimo efektyvumas | 1□ 2□ 3□ 4X |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4X |
| 5.5. Bendras įvertinimas (pažymimas vidurkis) | 1□ 2□ 3□ 4X |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai X |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Bendrojo vertinimo modelio diegimas |
| 7.2. Erasmus+ programos galimybių panaudojimas tobulinant darbuotojų kvalifikaciją |
| 7.3. Anglų kalba |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| **8.1. Asmenybės ūgtis**  Šiaulių miesto vaiko asmenybės ūgties koncepcijos nuostatų integravimas į lopšelio-darželio veiklas. | 8.1.1. Pagerinti ugdytinių pasiekimai žemiausių pasiekimų srityse: santykių su bendraamžiais, kūrybiškumo, skaičiavimo ir matavimo, fizinio aktyvumo. | 8.1.1.1. Įgyvendinti ilgalaikiai ugdomieji projektai SEU, STEAM, sveikatos stiprinimo srityse bei tęsiamas ilgalaikis integruotas projektas „Augu sveikas, smalsus ir laimingas“.  8.1.1.2. Įgyvendintas tarptautinis kalbos ugdymo projektas „Vaiko kelias į gražią kalbą“.  8.1.1.3. Įgyvendinti ne mažiau kaip 2 ilgalaikiai ugdomieji projektai su socialiniais partneriais.  8.1.1.4. Atlikus ugdytinių pasiekimų vertinimą pavasarį, rezultatai žemiausių pasiekimų srityse paaugo ne mažiau kaip 0,8 žingsnio.  8.1.1.5. Gerėja grupėse dirbančių mokytojų darbas su specialiųjų ugdymosi poreikių vaikais: stebėjimo lapai pristatomi VGK, reflektuojamas kasdieninis SUP vaikų ugdymasis planuose, didėja mokytojų įsitraukimas į SUP ugdytinių rezultatų refleksiją VGK. |
| 8.1.2. Analizuoti ir skleisti laisvojo žaidimo patirtį. | 8.1.2.1. Vykdomi laisvojo žaidimo savitarpio mokymai. 9 ikimokyklinio ugdymo mokytojai dalijasi laisvojo žaidimo praktine patirtimi su ugdymo įstaigos pedagogais.  8.1.2.2. Parengtas ir perskaitytas ne mažiau kaip vienas pranešimas ne žemesnio kaip miesto lygio konferencijoje, skleidžiant laisvojo žaidimo patirtį. |
| 8.1.3. Stiprinti bendradarbiavimą su šeima. | 8.1.3.1. Parengta ir įgyvendinama bendradarbiavimo su šeima programa.  8.1.3.2. Suformuota įstaigos įvaizdžio kūrimo grupė, į kurią įtraukti ir ugdytinių tėvai.  8.1.3.3. Įstaigos įvaizdžio grupė suplanuoja ir įgyvendina ne mažiau kaip 3 įstaigos įvaizdžio gerinimo priemones. |
| **8.2. Ugdymas(is).** Ikimokyklinio ugdymo programos ir vertinimo atnaujinimas | 8.2.1. Pasirengimas ikimokyklinio ugdymo turinio atnaujinimui. | 8.2.1.1. Ikimokyklinio ugdymo programos „Vaikystės spalvos“ analizavimas naujųjų Ikimokyklinio ugdymo programos gairių kontekste.  8.2.1.2. Ilgalaikių ir trumpalaikių planų analizavimas pagal Ikimokyklinio ugdymo programos gaires.  8.2.1.3. Ne mažiau kaip 60 % pedagogų dalyvauja ikimokyklinio ugdymo programų rengimo mokymuose, dalijasi įgytais gebėjimais su įstaigos bendruomene.  8.2.1.4. Vykdomi programos atnaujinimo darbai. |
| 8.2.2. Analizuoti ir išbandyti atnaujintą Ikimokyklinio amžiaus vaikų ugdymosi pasiekimų aprašą. | 8.2.2.1. Organizuoti 2–3 metodinės grupės renginiai, skirti atnaujinto dokumento analizei, susitarimams dėl naujų sričių vertinimo išbandymo ir rezultatų aptarimo.  8.2.2.2. Atnaujintas įstaigos ugdytinių pažangos ir pasiekimų vertinimo tvarkos aprašas. |
| **8.3.** **Lyderystė ir vadyba.** Kokybės vadybos sistemos diegimas ir Lopšelio-darželio reorganizacija | 8.3.1. Įdiegti kokybės vadybos sistemą, pagrįstą BVM. | 8.3.1.1. BVM pagrindu atliktas įstaigos veiklos įsivertinimas.  8.3.1.2. Parengtas ir įgyvendinamas įstaigos veiklos tobulinimo planas.  8.3.1.3. Dalyvauta BVM diegimo tobulinimo mokymuose. |
| 8.3.2. Valdyti įstaigos reorganizacijos procesą | 8.3.2.1. Darbuotojai, tėvai nuolat informuojami apie įstaigos reorganizacijos žingsnius, situaciją.  8.3.2.2. Organizuojami lopšelio-darželio ir progimnazijos bendruomenių narių, savivaldos institucijų lyderių susitikimai prisijungimo klausimams spręsti.  8.3.2.3. Analizuojami ir keičiami aktualūs įstaigų dokumentai.  8.3.2.4. Laiku atlikti įstaigos kaip savarankiško juridinio asmens likvidavimo žingsniai. |

**9. Rizika, kuriai esant nustatytos užduotys gali būti neįvykdytos**

|  |
| --- |
| 9.1. Karantinas ar ekstremali situacija, ribojanti veiklų galimybes. |
| 9.2. Žmogiškieji faktoriai (darbuotojų nedarbingumas, kaita, trūkumas). |
| 9.3. Nepakankamas finansavimas. |

Savivaldybės administracijos Švietimo skyriaus siūlymas:

**Pritarti 2024 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:** Šiaulių lopšelio-darželio „Auksinis raktelis“ direktorės Romos Butkienės 2023 metų veiklos ataskaita pristatyta įstaigos tarybos posėdyje, kuris vyko 2024 m. sausio 29 d., protokolas Nr. ĮP-2. Numatytos užduotys įvykdytos, viršyti kai kurie sutarti vertinimo rodikliai, pateikta vertinimo rodiklius pagrindžianti medžiaga. Pasiekta 0,81 žingsnelio ugdytinių pažanga, patobulintas ugdymo veiklų planavimas ir įgyvendinimas, bendradarbiauta su socialiniais partneriais įgyvendinant projektus, veiklas, išbandytas kokybės vadybos modelis. Įgyvendinta nesuplanuotų, bet svarbių įstaigos veiklos kokybei užduočių: parengta ir patvirtinta penkerių metų aplinkų tobulinimo programa, atliktas bendruomenės vertybių tyrimas, įstaigos dokumentai valdomi Integrra sistema. Siūloma direktorės Romos Butkienės 2023 m. įvykdytas užduotis ir pasiektus rezultatus vertinti labai gerai.

Lopšelio-darželio „Auksinis raktelis“ \_\_\_\_\_\_\_ Olesia Kononenko 2024-01-29

tarybos pirmininkė (parašas)

**11. Įvertinimas, jo pagrindimas ir siūlymai:**

Šiaulių lopšelio-darželio „Auksinis raktelis“ direktorės Romos Butkienės 2023 metų veiklos užduotys įvykdytos laiku ir viršyti sutartiniai vertinimo rodikliai, atliktos užduotys, orientuotos į įstaigos veiklos pokytį ar proceso tobulinimą, įdiegti kokybės valdymo metodai, puikiai atliktos pareigybės aprašyme nustatytas funkcijos: pagerinti ugdytinių socialinio-emocinio ugdymo gebėjimai 0,84 žingsnio; emocijų suvokimo ir raiškos gebėjimai paaugo 0,81 žingsnio, savivokos ir savigarbos gebėjimai paaugo 1 žingsniu.

Lopšelyje-darželyje patvirtinta ir išbandyta ugdytinių kasdienių veiklų vertinimo forma, jos naudojimas, nustatytas vertinimo efektyvumas. Plėtojant įvairias lopšelio-darželio veiklas vykdytas bendradarbiavimas su socialiniais partneriais – nevyriausybine organizacija „Zoknių bendruomenė“, Jaunųjų gamtininkų centru, Šiaulių miesto savivaldybės bibliotekos filialu „Varsa“, Zoknių progimnazija, Futbolo akademija „Šiauliai“, Šiaulių apskrities lopšeliais-darželiais ir kt.

Įsitraukta į tarptautinį eTwinning projektą „Sveikas vaikas-sveikas maistas“, už kurį suteiktas kokybės ženklelis, dalyvauta tarptautinio projekto „Vaiko kelias į gražią kalbą. Laimingas vaikas“ veiklose.

Lopšelis-darželis „Auksinis raktelis“ aktyviai dalyvavo ŽŪM projekte „Ekologiškų ir pagal nacionalinę žemės ūkio ir maisto kokybės sistemą pagamintųmaisto produktų vartojimo skatinimas ikimokyklinio ugdymo įstaigose“.

Rengiantis ikimokyklinio ugdymo programos atnaujinimui, aptartos Ikimokyklinio ugdymo programos gairės, stebėta projekto „Inovacijos vaikų darželyje“ idėjų raiška kasdienėje grupių veikloje, vestos (86 proc. pedagogų) ir stebėtos bei aptartos (79 proc. pedagogų) atviros veiklos, veikė „Pamokos studija“, kurios rezultatas – atvira veikla miesto ikimokyklinio ugdymo mokytojams.

Pravesta 15 atvirų veiklų miesto ir įstaigos pedagogams.

Lopšelis-darželis yra Sveikos mokyklos ir STEM School Label tinkluose.

Šiaulių miesto savivaldybės administracijos

Švietimo skyriaus vedėja \_\_\_\_\_\_\_\_\_\_ Edita Minkuvienė 2024-02-19

(parašas)

Savivaldybės meras \_\_\_\_\_\_\_\_\_\_ Artūras Visockas 2024-02-19

(parašas)

Galutinis metų veiklos ataskaitos įvertinimas **labai gerai**

Susipažinau

Šiaulių lopšelio-darželio „Auksinis raktelis“

direktorė \_\_\_\_\_\_\_\_\_\_ Roma Butkienė 2024-02-23

(parašas)